बक्सिङ खेल सामग्री प्रदान
वीर गणेशमान सिंह स्पोर्ट्स कमिटीको आयोजनामा वैशाखमा हुने गणेशमान सिंह राष्ट्रिय बक्सिङ प्रतियोगिताका लागि ग्रीन हिलले खेलकुद सामग्री सहयोग गरेको छ ।
काठमाडौँ — वीर गणेशमान सिंह स्पोर्ट्स कमिटीको आयोजनामा वैशाखमा हुने गणेशमान सिंह राष्ट्रिय बक्सिङ प्रतियोगिताका लागि ग्रीन हिलले खेलकुद सामग्री सहयोग गरेको छ ।पाकिस्तानी कम्पनी ग्रीन हिलले प्रतियोगिताका लागि ४ लाख रुपैयाँभन्दा बढीको सामग्री सहयोग गरेको गणेशमान सिंह स्मृति राष्ट्रिय बक्सिङका संयोजक राजीव श्रेष्ठले बताए । प्रतियोगितालाई अन्तर्राष्ट्रिय बक्सिङ महासंघको सर्टिफाइड हेडगार्ड, ग्लोभ्सलगायतका सामग्री प्रदान गरेको हो ।गणेशमान सिंह स्मृति राष्ट्रिय बक्सिङका लागि अहिले प्रदेशस्तरीय छनोट भइरहेको छ । आउँदो वैशाख ६ देखि १० सम्म काठमाडौंको वसन्तपुर डबलीमा हुने प्रतियोगितामा पुरुषतर्फ ७ र महिलामा ५ तौल समूहमा प्रतिस्पर्धा हुनेछ । प्रतियोगितामा ७ प्रदेश र ३ विभागीय टोलीका खेलाडीबीच प्रतिस्पर्धा हुनेछ । राष्ट्रिय प्रतियोगितामा हरेक तौल समूहमा पहिलो, दोस्रो र तेस्रो हुने खेलाडीले आकर्षक नगद पुरस्कार प्राप्त गर्नेछन् भने उत्कृष्ट महिला र पुरुष खेलाडीले स्कुटर र मोटरसाइकल जित्नेछन् ।